സംവാദം:ബുദ്ധമതത്തിന്റെ ചരിത്രം - വിക്കിപീഡിയ

# സംവാദം:ബുദ്ധമതത്തിന്റെ ചരിത്രം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ബുദ്ധമതത്തിന് താളില്ലല്ലോ... ഇതിനെ ആ പേരിലേക്കു മാറ്റണോ? സജിത്ത് വി കെ 10:35, 2 മേയ് 2007 (UTC)

  മാറ്റരുത്. ഇതില്‍ ബുദ്ധമതത്തിന്റെ ചരിത്രം മാത്രമായിരിക്കും പ്രതിപാദിക്കുന്നത്. ബുദ്ധമതത്തിനു വേറെ ഒരു താള്‍ തുടങ്ങണം--Shiju Alex 11:26, 2 മേയ് 2007 (UTC)

## [തിരുത്തുക] പരിഭാഷയ്ക്ക്

In the process, its geographical extent became considerable so as to affect at one time or another most of the Asian continent. The history of Buddhism is also characterized by the development of numerous movements and schisms, foremost among them the Theravada, Mahāyāna and Vajrayana traditions, punctuated by contrasting periods of expansion and retreat.

പരിഭാഷ: ബുദ്ധമതം ഒരു ഘട്ടത്തില്‍ ഏഷ്യന്‍ ഭൂഖണ്ഡം മുഴുക്കെ വ്യാപിച്ചിരുന്നു. ബുദ്ധമത ചരിത്രം നിരവധി വിഘടനങ്ങള്‍ക്കും പുതിയ പ്രസ്ഥാനങ്ങള്‍ക്കും ശീശ്മക്കും കാരണമായിട്ടുണ്ട്. അതില്‍ ഏറ്റവും പ്രധാനപ്പെട്ടവ ഥേര്‍ വാദം, മഹായാനം വജ്രയാനം എന്നീ പാരമ്പര്യബന്ധിത പ്രസ്ഥാനങ്ങള്‍ ആണ്‌. വളര്‍ച്ചയുടെ ഘട്ടങ്ങളില്‍ ഇതിലോരോന്നും മാറി മാറി ശക്തി പ്രാപിക്കുകയോ അധ:പതിക്കുകയോ ചെയ്തിട്ടുണ്ട്. --ചള്ളിയാന്‍ 03:30, 11 മേയ് 2007 (UTC)

## [തിരുത്തുക] ബുദ്ധമതത്തിന്റെ ചരിത്രം

ആരംഭിക്കുന്നത് ലയാളുടെ ജനനത്തോടെ അല്ല. അത് ബുദ്ധന്റെ ചരിത്രമാണ്‌. അതിനു ശേഷം അദ്ദേഹം ബുദ്ധമതം സ്ഥാപിച്ചതിനു പിറ്റേന്നു മുതല്‍ ആരംഭിച്ചിരിക്കാം ഏത്? --ചള്ളിയാന്‍ 16:44, 2 മേയ് 2007 (UTC)

  ബുദ്ധന്റെ ജനനത്തിനും അതുമായി ബന്ധപ്പെട്ട സാഹചര്യങ്ങള്‍ക്കും അര്‍ഹിക്കുന്ന പ്രാധാന്യമേ നിലവിലുള്ള ലേഖനത്തില്‍ കൊടുത്തിട്ടുള്ളൂ എന്നാണ് എന്റെ അഭിപ്രായം മനു 12:37, 5 മേയ് 2007 (UTC)

## [തിരുത്തുക] പരിഭാഷ

പരിഭാഷ നടന്നു കൊണ്ടിരിക്കുന്നു. വിക്കി വത്ക്കരണം അതിനു ശേഷം മാത്രം ആയാല്‍ നന്ന്. വിക്കി വതക്കരണത്തിനു മുന്‍പ് ഭഷാ ശുദ്ധി വരുത്തേണ്ടി വരും. --Shiju Alex 08:53, 3 മേയ് 2007 (UTC)

  ഹീനയാന എന്നൊരു ബുദ്ധമതവിഭാഗം കൂടിയില്ലേ?--Vssun 07:09, 4 മേയ് 2007 (UTC)

## [തിരുത്തുക] പരിഭാഷയെ കുറിച്ച്: അഭിപ്രായങ്ങള്‍

1. the Buddha എന്ന വാക്ക്: ഈ പദം ഗൌതമബുദ്ധനെ സൂചിപ്പിക്കാന്‍ ഉപയോഗിക്കുമ്പോള്‍ ‘ബുദ്ധന്‍‘ എന്നു എഴുതുന്നതിനു പകരം ‘ശ്രീ ബുദ്ധന്‍‘ എന്ന് എഴുതുന്നതായിരിക്കും നല്ലതെന്ന് തോന്നുന്നു. മഹായാന വിഭാഗമെങ്കിലും ബുദ്ധപദം ശിഷ്യര്‍ക്കും പ്രാപിക്കാവുന്ന ഒരു അവസ്ഥയാണ് എന്നു വിശ്വസിക്കുന്നുണ്ട്. അതായത് ബുദ്ധന്‍ എന്ന പദത്തിനു പല അവകാശികള്‍ ഉണ്ടാകാം എന്ന് സാരം. (ഈ നിര്‍ദ്ദേശത്തിന്റെ കാരണം ആരും ചോദിക്കുമെന്നു തോന്നുന്നില്ല. എങ്കിലും സംശയമുള്ള ആരെങ്കിലും ഉണ്ടെങ്കില്‍ അവര്‍ക്കായി : the എന്ന English article ഒരു പദത്തിന് absolute sense നലകാനായി ഉപയോഗിക്കുമ്പോള്‍ പലപ്പോഴും മലയാളത്തില്‍ അതിനു തുല്യമായ മാറ്റം വരുത്തേണ്ടതാണ്. ഉദാ lord എന്ന പദം ‘പ്രഭു’ എന്നും എന്ന the Lord എന്ന പ്രയോഗം ‘കര്‍ത്താവ്’ ‘ഭഗവാന്‍’ എന്നും ആണ് പരിഭാഷചെയ്യപ്പെടുന്നത്.)

നിലവില്‍ ഉദാ. ബുദ്ധന്റെ ജീവിതം എന്ന റ്റൈറ്റില്‍ ശ്രീബുദ്ധന്റെ ജീവിതം എന്ന് തിരുത്തേണ്ടി വരും.

2. the Council (as in the 1st Buddhist Council) എന്ന വാക്ക് technical term ആയിരിക്കാനിടയുണ്ട്. ഉദാഹരണത്തിന് ക്രിസ്തീയ ചരിത്രത്തില്‍ ആ വാക്ക് ഭാഷാന്തരീകാരിക്കേണ്ടത് സുനഹദോസ് എന്നാണ് പലപ്പോഴും. അതിനു തുല്ല്യമായ പദം ബുദ്ധമത ചരിത്രത്തില്‍ ഉണ്ടോ എന്നു അന്വേഷിക്കണം. ‘മഹാസംഘം’എന്ന പദം ഒരു സാധ്യത ആണെന്നു ഞാന്‍ ഊഹിക്കുന്നു. (ഊഹം മാത്രം)ഇപ്പോള്‍ ഞാന്‍ ചെയ്ത വിവര്‍ത്തനത്തില്‍ ചേര്‍ത്തീര്‍ക്കുന്നത് ‘കാര്യസമിതി’ എന്നാണ്: ആലോചനാസമിതി എന്ന അര്‍ത്ഥത്തില്‍. ഏതായാലും ‘സഭ’ സമ്മേളനം മുതലായ വാക്കുകള്‍ ഒഴിവാക്കുന്നതാണ് നല്ലതെന്ന് തോന്നുന്നു. ഇക്കാര്യങ്ങളെക്കുറിച്ച് അറിവുള്ളവര്‍ പ്രതികരിക്കുമല്ലോ.. മനു 12:19, 5 മേയ് 2007 (UTC)

  ശരിയാണ്‌ എന്നാണ്‌ എനിക്ക് തോന്നുന്നത്. ഗൗതമ ബുദ്ധന്‍ എന്ന് തന്നെ ഉപയോഗിക്കാം, ശ്രീബുദ്ധന്‍ സിദ്ധാര്‍ത്ഥ ബുദ്ധന്‍ എന്നും ഉപയോഗിക്കാമല്ലോ.

മഹാസംഘത്തെക്കുറിച്ച് അഭിപ്രായമില്ല. പിന്നെ ഇന്ന് മലയാളത്തില്‍ കാണുന്ന മിക്ക പദങ്ങളും ഉദാ: പള്ളി. അയ്യന്‍, അയ്യപ്പന്‍, ലോകനാര്‍, അര്‍ത്തുങ്കല്‍, മാമൂല്‍, മാപ്പിള എന്നിങ്ങനെ പലതും ഇവരുടെ (പാലി ഭാഷ) സംഭാവനയാണ്‌. അങ്ങനെ നോക്കിയാല്‍ സംഘം എന്നതിന്‌ (സംഘകാലം ഇത് തന്നെയായിരിക്കണം, കാരണം അക്കാലത്തെ ചേര രാജാക്കന്മാര്‍ ബുദ്ധമതക്കാരായിരുന്നു. ആതന്‍ എന്ന പേര്‍ നോക്കൂ) തന്നെ സമിതി എന്നര്‍ത്ഥമല്ലേ? മഹാ സംഘം വേണമോ? --ചള്ളിയാന്‍ 12:28, 6 മേയ് 2007 (UTC)

  മഹാസംഘം എന്ന വാക്കിനു വേറേയും പ്രശ്നമുണ്ട്. മഹാസാംഘികര്‍ എന്നത് ബുദ്ധമതത്തിലെ ഒരു വിഭാഗത്തിന്റെ പേരാണ്. ആ ‘ഊഹ‘ത്തെക്കുറിച്ച് കൂടുതല്‍ ആലോചിക്കേണ്ടതില്ല. അതൊരു തെറ്റിദ്ധാരണയായിരുന്നു. കൌണ്‍സിലുകളെ സംബന്ധിച്ച വിക്കി ലേഖനം http://en.wikipedia.org/wiki/Buddhist_councils സംഘം എന്ന വാക്കുതന്നെയാണ് (മഹാസംഘം അല്ല) ഉപയോഗിക്കുന്നത് എന്ന സൂചന തരുന്നു. ആദ്യ പാര. നോക്കുക. മനു 13:05, 6 മേയ് 2007 (UTC)

അദ്ദേഹം ജനിക്കുമ്പോള്‍ ബുദ്ധമതമില്ല മാഷേ. അത് അദ്ദേഹം ശിഷ്യന്മാരെ സ്വീകരിച്ച അന്നു മുതലാണ്‌ മതം ആകുന്നത്. ഹീനയാനവും ഉണ്ട്. അതായത് ചെറിയ വണ്ടി. --ചള്ളിയാന്‍ 12:32, 6 മേയ് 2007 (UTC)

  പക്ഷേ സ്ഥാ‍പകന്റെ ജീവിതത്തെ സംബന്ധിച്ച അടിസ്ഥാന വിവരങ്ങള്‍ ഏതു പ്രസ്ഥാനത്തിന്റെയും ചരിത്രത്തിന്റെ ഭാഗമാണ് മാഷെ. ശ്രീബുദ്ധനെ സംബന്ധിച്ച് പ്രത്യേകിച്ചും കൊട്ടാരത്തിലെ ബാല്യത്തില്‍ നിന്ന് പുറം‌ലോകത്തിലെ വഴിക്കാഴ്ചകളിലേക്കുള്ള അദ്ദേഹത്തിന്റെ നടത്തമാണ് മതചര്യയുടെ ആരംഭം. ശ്രീബുദ്ധന്‍ തന്നെ ജ്ഞാനാന്വേഷകനായതെങ്ങനെ എന്ന് പറയാതെ ബുദ്ധദര്‍ശനത്തിന്റെ ചരിത്രത്തെക്കുറിച്ച് എഴുതാനാവില്ലെന്നാണ് എന്റെ പക്ഷം. മനു 13:31, 6 മേയ് 2007 (UTC)

  ഹീനയാനത്തെ സംബന്ധിച്ച സൂചനകള്‍ എന്തുകൊണ്ട് ലേഖനത്തില്‍ കാണുന്നില്ല എന്ന് ആലോചിക്കണം.

ഇല്ല എനനാരു പറഞ്ഞു ഈ മോണ്‍സ് എന്ന് പറയുന്നവര്‍, മൂന്നാം നൂറ്റാണ്ടില്‍ മഹായാന ബുദ്ധിസവും ഹിനയാന ബുദ്ധിസവും ഇടചേരുന്നതിനുമുന്‍പ് ബുദ്ധിസത്തിലേയ്ക്ക് അശോക ചക്രവര്‍ത്തി മതം മാറ്റിയവരാണ്. ദാ. ഇത് എഴുതിയത് എന്തായാലും ഞാനല്ല. --ചള്ളിയാന്‍ 03:11, 11 മേയ് 2007 (UTC)

    ഇംഗ്ലീഷ് വിക്കി എല്ലാത്തിന്റേയും ഉത്തരം ആവണമെന്നില്ല. ഇഷ്ടം പോലെ ഗ്രന്ഥങ്ങള്‍ ഉണ്ടല്ലോ അതില്‍ നിന്ന് ഞാന്‍ തെളിവ് തരട്ടേ. പിന്നെ മേയ് 12 എന്ന് കാണുന്നതിനാല്‍ കൈവക്കുന്നില്ല.

മതസ്ഥാപനം ആധികാരികമായി എന്നാണ്‌ എന്ന് പറയേണ്ടി വരും ചരിത്രം എന്ന് പറയുമ്പൊള്‍, അല്ലാതെ വഴു വഴുങ്ങനെ പറഞ്ഞാല്‍ ശരിയാവില്ല. ഇക്കാര്യത്തില്‍ മറ്റുള്ളവരുടെ അഭിപ്രായം കൂടി അറിയേണ്ടതുണ്ട്. --ചള്ളിയാന്‍ 13:39, 6 മേയ് 2007 (UTC)

  മാഷേ സംഘം എന്ന വാക്കിനെക്കുറിച്ചോര്‍ക്കാതെയല്ല ഞാന്‍ കാര്യസമിതി എന്ന് വിവര്‍ത്തനം ചെയ്തതും മഹാസംഘം എന്ന വാക്ക് നിര്‍ദ്ദേശിച്ചതും. സംഘം എന്ന പദത്തിന് ബുദ്ധ-ജൈന മതങ്ങളിലുള്ള കൂടൂതല്‍ വ്യാപകമായ സാങ്കേതികമായ അര്‍ത്ഥം ഓര്‍ത്തതുകൊണ്ടാണ്. ക്രിസ്ത്യാനികള്‍ ചര്‍ച്ച് എന്ന ഇംഗ്ലീഷ് വാക്ക് ഉപയോഗിക്കുന്നിടത്തെല്ലാം പകരമായി ഉപയോഗിക്കാവുന്ന വാക്കാണ് ആ ദര്‍ശനങ്ങളില്‍ സംഘം. ശിഷ്യരുടെ ഗണം(both local and universal) അവര്‍ യോഗം ചേരുന്ന സ്ഥലം ഒക്കെ.

  The first buddhist council എന്നതിലെ council എന്ന വാക്ക് വിവര്‍ത്തനം ചെയതാല്‍ സംഘം എന്ന വാക്ക് ഉപയോഗിച്ചാല്‍ മേല്‍പ്പറഞ്ഞ സമിതിയുടെ പ്രാതിനിധ്യസ്വഭാവം സൂചിപ്പിക്കാനാവുമോ എന്ന് സംശയമുണ്ട്. ഒന്നാം ബുദ്ധമത സംഘം എന്ന പ്രയോഗം standardize ചെയ്താല്‍ അതു ആശയക്കുഴപ്പമുണ്ടാക്കുമോ എന്ന് ...

  ഏതാ‍യാ‍ലും ഇതുവരെ തോന്നിയതില്‍ നല്ല പ്രയോഗം അത് തന്നെയാ‍ണ്. ഒന്നാം ബുദ്ധമത സംഘം.. കൂടുതല്‍ അഭിപ്രായങ്ങള്‍ വരുന്നോ എന്നു നോക്കാം.

  താങ്കള്‍ ആശയങ്ങള്‍ അവതരിപ്പിക്കുന്നതില്‍ ഒരു തര്‍ക്കത്തിന്റെ ധ്വനിയുണ്ട്. അതിന്റെ ആവശ്യമില്ല. എനിക്ക് അതിനും വേണ്ടി അറിവൊന്നും ഇക്കാര്യത്തില്‍ ഇല്ല. ഇംഗ്ലീഷ് വിക്കിയിലെ ലേഖനം ഭാഷാന്തരം ചെയ്യുകയേ ഞാന്‍ ചെയ്തിട്ടുള്ളു ബുദ്ധന്റെ ജീവിതം എന്ന വിഭാഗത്തില്‍. അതില്‍ ബുദ്ധന്റെ പശ്ഛാത്തലത്തെക്കുറിച്ചുള്ള സൂചനകള്‍ ലേഖനത്തിന്റെ ഘടനയില്‍ ഉചിതമാണെന്ന ആശയത്തില്‍ ഞാന്‍ ഉറച്ചുനില്‍ക്കുന്നു. മത സ്ഥാപനത്തെക്കുറിച്ച് കൃത്യമായ (വഴുവഴുപ്പന്‍ അല്ലാത്ത) അറിവ് താങ്കള്‍ക്ക് ഉണ്ടെങ്കില്‍ എഡിറ്റ് ചെയ്യാമല്ലോ..

മനു 15:56, 6 മേയ് 2007 (UTC)

    പ്രിയ മനു, മാഷേ എന്ന് വിളിക്കുന്നത് അപഹാസ്യമായി കരുതരുത്. അത് ബഹുമാനസൂചകമാണ്‌ ഞങ്ങടെ നാട്ടില്‍. സംഘത്തെക്കുറിച്ച് എനിക്ക് അഭിപ്രയമില്ല. അത് താങ്കള്‍ ചെയ്തുകൊള്ളൂ. താങ്കള്‍ പറഞ്ഞത് ശരിയാണ്‌. ഞാന്‍ ചില ഉദാഹരണങ്ങള്‍ പറഞ്ഞു എന്നേ ഉള്ളൂ. എന്തായാലും മേയ് 12 എന്ന ഡെഡ് ലൈന്‍ കണ്ടതു കൊണ്ട് ഞാന്‍ കൈ വക്കുന്നില്ല. അത് കഴിഞ്ഞിട്ടാവാം. പരിഭാഷ പെടുത്തുമ്പോള്‍ ആമുഖവും അങ്ങനെ തന്നെ പരിഭാഷപ്പെടുത്തണമെന്നില്ല. ലേഖനത്തിന്റെ ചുരുക്കം എങ്ങനെയോ മലയാളികളുടെ വ്യക്തിമുദ്രകൂടി കാണിക്കുന്നരീതിയില്‍ സാഹിത്യം കലര്ത്തുകയും ആവാം. പിന്നെ ഞാന്‍ challiyan@gmail.com ഇല്‍ ഉണ്ട്. സം‌വാദങ്ങള്‍ നമുക്ക് അവിടെ യാക്കാം എന്താ. ഇത് വെറുതെ നാട്ടുകരെ കൂടി അറിയിക്കണ്ടല്ലോ. സ്നേഹത്തോടെ ചള്ളിയാന്‍ 16:56, 6 മേയ് 2007 (UTC)

പ്രിയ മനു ദാ ഇവിടെ നോക്കൂ. “Christianity began in the 1st century AD as a Jewish sect but quickly spread throughout the Greco-Roman world. Although it was originally persecuted under the Roman empire, it would ultimately become the state religion. In the Middle Ages it spread beyond the old borders of the Empire into Northern Europe and Russia. During the Age of Exploration, Christianity expanded throughout the world; it is the world's largest religion“ ഇത് ഇംഗ്ലീഷ് വിക്കിയില്‍ നിന്നാണ്. പിന്നെ തര്‍ക്കം ഉന്നയിക്കാന്‍ വേണ്ടി വാദിക്കുന്നതല്ല. ബുദ്ധന്‍റെ ജനനം മുതല്‍ ബുദ്ധമതത്തിന്‍റെ ചരിത്രം തുടങ്ങുന്നു എന്ന് പറയുന്നതില്‍ സാമാന്യ ബുദ്ധി തോന്നിയില്ല. പിന്നെ താങ്കള്‍ പറഞ്ഞ ചരിത്രം എഴുതുന്ന ലൈന്‍ എവിടെയാണ് ഒരു ഉദാഹരണം കാണിക്കാന്‍ സാധിക്കുക? --ചള്ളിയാന്‍ 11:34, 7 മേയ് 2007 (UTC)

  ചള്ളിയാന്‍ മാഷേ: ഇംഗ്ലീഷ് വിക്കി എല്ലാത്തിന്റെയും പ്രാമാണിക ഗ്രന്ഥമല്ലെന്ന് താങ്കള്‍ തന്നെ പറഞ്ഞിട്ടുണ്ടല്ലോ. പിന്നെ താങ്കള്‍ ഇവിടിട്ട ലേഖനത്തിലെ ആദ്യ സബ്ബ് ഹെഡിംഗ് Life of Jesus (8–2 BC to 29–36 AD) എന്നാണെന്നു കാണാഞ്ഞതോ കാണണ്ടെന്ന് വച്ചതോ... ലിങ്ക് ഇവിടെ http://en.wikipedia.org/wiki/History_of_Christianity.

  Religious historiography എന്ന സാഹിത്യരൂപത്തില്‍ കുറച്ചുവര്‍ഷങ്ങളായി എനിക്കുള്ള പരിമിതമായ അക്കാദമിക പരിചയത്തിന്റെ പേരിലാണ് ബുദ്ധന്റെ ജീവിതചരിത്രം സൂചിപ്പിച്ചുവേണം ബുദ്ധമത ചരിത്രം ആരംഭിക്കാന്‍ എന്ന് ഞാന്‍ എഴുതിയത്. (‘ചരിത്രം എഴുതുന്ന ലൈന്‍’ religious historiography വാദത്തിനുവേണ്ടി ഞാന്‍ കണ്ടുപിടിച്ചതല്ലെന്നറിയാന്‍ ഗൂഗ്‌ളില്‍ ഒന്നു നോക്കിയാല്‍ മതി). ഞാന്‍ പറഞ്ഞതിലെ സാമാന്യയുക്തി എന്താണെന്ന് ഞാന്‍ മുകളില്‍ ഒരിടത്ത് ഒന്നുരണ്ട് വാക്യങ്ങളില്‍ എഴുതിയിട്ടുണ്ട്. സമയം ഉണ്ടെങ്കില്‍ അതുകൂടി വായിക്കുക. കൂടുതല്‍ പറയാനില്ല.

  നമ്മള്‍ രണ്ടുപേര്‍ മാത്രം ഇതിങ്ങനെ തുടരുന്നതില്‍ കാര്യമുണ്ടെന്ന് തോന്നുന്നില്ല. മറ്റുള്ള അഭിപ്രായങ്ങള്‍ ഉണ്ടോ എന്ന് നോക്കാം. ഇല്ലെങ്കില്‍ ഞാന്‍ പറഞ്ഞതുപോലെ ലേഖനം പൂര്‍ത്തിയായതിനുശേഷം താങ്കള്‍ എഡിറ്റ് ചെയ്തോളൂ.

മനു 08:51, 9 മേയ് 2007 (UTC)

പരിഭാഷ് പൂര്‍ത്തിയാകാത്ത ലേഖനത്തെ കുറിച്ച് ഇങ്ങനെ സം‌വാദം നടത്തുന്ന് എന്തിനാനെന്ന് എനിക്ക് മനസ്സിലാകുന്നില്ല. 2-3 ദിവസം കൊണ്ട് പരിഭാഷ പൂര്‍ണ്ണ്മാകും. ഇപ്പോള്‍ പലര്‍ കൂടി പരിഭാഷപ്പെടുത്തിയതായതിനാല്‍ പല വാക്കുകളുടെ കാര്യത്തിലും യോജിപ്പിലെത്താനുണ്ട്. മാത്രമല്ല ഭാഷാ ശൈലിയും ഒരേ പോലെ ആക്കണം. അത് ഒക്കെ പൂര്‍ത്തിയാക്കിയിട്ട് പോരേ ഇതിന്റെ പേരില്‍ ഉള്ള അടി. ഇപ്പോള്‍ ലേഖനം ഇംഗ്ലീഷ് വിക്കിയില്‍ നിന്ന് മലയാളത്തിലേക്ക് അതേ പോലെ പരിഭാഷ്പ്പെടുത്തിയിരിക്കുകയാണ്. അവിടെ തെറ്റുകള്‍ ഉണ്ടാകാം. അതൊക്കെ നമുക്ക് ചര്‍ച്ചകളിലൂടെ പരിഹരിക്കാം. ഇപ്പോള്‍ ഭാഷാ പരമായ തെറ്റുകള്‍ പരിഹരിക്കുന്നതിനു പ്രാധാന്യം കൊടുക്കുക. --Shiju Alex 09:03, 9 മേയ് 2007 (UTC)

## [തിരുത്തുക] തേര്‍വാദം

തേര്‍ വാദം അല്ല. അത് തേവര്‍ വാദം അഥവാ മുത്തപ്പന്‍ (മൂത്തവര്‍) തേവര്‍ എന്ന മലയാള അര്‍ത്ഥവും, സ്ഥായിയായ, യാഥാസ്ഥിതിക എന്നൊക്കെ അരര്‍ത്ഥവും വരുന്ന പാലി ഭാഷയില്‍ നിന്നുള്ളതാണ്‌ അത്. ഥേറ് വാദം എന്നോ മറ്റോ ആകാം ശരി. --ചള്ളിയാന്‍ 17:29, 6 മേയ് 2007 (UTC)

## [തിരുത്തുക] ഞാന്‍ വിട്ടു

എന്നോട് ക്ഷമിക്കുക. --ചള്ളിയാന്‍ 10:18, 9 മേയ് 2007 (UTC)

  ആദ്യകാലത്തെ ഏഷ്യയിലുള്ള പ്രചാരം?? ഏതാണ്‌ ആദ്യകാലത്തെ ഏഷ്യ? --ചള്ളിയാന്‍ 12:14, 9 മേയ് 2007 (UTC)

ചള്ളിയാനേ ;) Early Asian expansion എന്നതിന്റെ മലയാളമായിരുന്നു അത്. പ്രചാരത്തിന്റെയാണ് ആദ്യകാലം, ഏഷ്യയുടേതല്ല. ആശയം വ്യക്തമാക്കാന്‍ ആ വാചകം തിരുത്തണമെങ്കില്‍ ചെയ്തുകൊള്ളൂ. എനിക്ക് മറ്റൊന്നും കത്തുന്നില്ല തലയില്‍. -- ശ്രീജിത്ത് കെ 12:40, 9 മേയ് 2007 (UTC) മാറ്റിയിട്ടുണ്ട് --ചള്ളിയാന്‍ 03:16, 11 മേയ് 2007 (UTC)

    സംഗ വംശമല്ല. ശുംഗ അല്ലെങ്കില്‍ ശുംഘ വംശമാണ്‌. ആര്‍ക്കെങ്കിലും എതിരഭിപ്രായമുണ്ടോ? --ചള്ളിയാന്‍ 02:45, 11 മേയ് 2007 (UTC)

"ബുദ്ധന്‍ എന്ന പദത്തിനു പല അവകാശികള്‍ ഉണ്ടാകാം എന്ന് സാരം. (ഈ നിര്‍ദ്ദേശത്തിന്റെ കാരണം ആരും ചോദിക്കുമെന്നു തോന്നുന്നില്ല"

മനു താങ്കള്‍ അങ്ങനെ ചിന്തിക്കാന്‍ കാരണമെന്ത്? കേരളത്തില്‍ ബുദ്ധമതത്തെക്കുറിച്ച് അറിവുള്ളവര്‍ ഇല്ലാ എന്നാണോ. അയ്യോ എന്ന് പറയുന്ന് ഏവരും ബുദ്ധമതക്കാരാണ്‌. അല്ലെങ്കില്‍ അവരുടെ മനസ്സില്‍ അയ്യോ എന്ന പദം പാരമ്പര്യമായി കിട്ടിയതാണ്‌. അതിന്റെ വേര്‍ മറന്നു പോയെങ്കിലും. --ചള്ളിയാന്‍ 03:16, 11 മേയ് 2007 (UTC)

  ഒരു കാര്യത്തിന്റെ കാരണം ആരും ചോദിക്കുമെന്ന് തോന്നുന്നില്ല എന്നെഴുതിയാല്‍ അതിന്റെ അര്‍ത്ഥം ആ കാരണം എല്ലാവര്‍ക്കും അറിയാവുന്നതാണെന്നോ അതോ ആര്‍ക്കും അറിഞ്ഞുകൂടാത്തതാണെന്നോ ? ഈയിടെയായി എനിക്ക് മലയാളം എഴുതാനുള്ള ആത്മവിശ്വാസം നഷ്ടപ്പെടുന്നു. :( മനു 14:53, 11 മേയ് 2007 (UTC)

ദയവായി ഇത് ഒരു ഇന്‍റല്ലക്ച്വല്‍ സ്റ്റ്രിങ്ങ് ആണ്.താങ്കള്‍ ഉപേക്ഷ വിചാരിക്കരുത്. താങ്കളുടെ തീസീസിനെ വരെ സ്വാധിനിച്ചേക്കാം. അതിനാല്‍ ആത്മവിശ്വാസം നഷ്ടപ്പെടരുത്. ബുദ്ധന്‍ അങ്ങനെ പറഞ്ഞിരിക്കാന്‍ വഴിയില്ല. പിന്നെ :( എന്ന ഇമോട്ടിക്കോണ്‍ ജീവിതത്തില്‍ നിന്നേ കളയണം. അതാണ് ശരണം - ചള്ളിയാന്‍., (ലോഗ് ചെയ്യാന്‍ മറന്നു)

## [തിരുത്തുക] പ്രചാരണം/പ്രചരണം

??--Vssun 09:18, 14 മേയ് 2007 (UTC)

  കാര്യസമിതി/സഭ ഈ വാക്കുകളില്‍ ഏതാണ്‌ ഉപയോഗിക്കേണ്ടത്?--Vssun 09:21, 14 മേയ് 2007 (UTC)

## [തിരുത്തുക] കേരളത്തിലെ ബുദ്ധമതം

ഇത് വേറൊരു ലേഖനമാക്കുന്നതല്ലേ നല്ലത്?--Vssun 06:39, 22 മേയ് 2007 (UTC)

Retrieved from "http://ml.wikipedia.org../../../%E0%B4%AC/%E0%B5%81/%E0%B4%A6/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%AC%E0%B5%81%E0%B4%A6%E0%B5%8D%E0%B4%A7%E0%B4%AE%E0%B4%A4%E0%B4%A4%E0%B5%8D%E0%B4%A4%E0%B4%BF%E0%B4%A8%E0%B5%8D%E0%B4%B1%E0%B5%86_%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%82.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക